title: 2018 m. kovo 5 d. Komisijos įgyvendinimo reglamentas (ES) 2018/327 dėl leidimo naudoti endo-1,4-beta-ksilanazės (EC 3.2.1.8), gautos iš Trichoderma citrinoviride Bisset (IMI SD135), preparatą kaip karpių pašaro priedą (leidimo turėtojas – „Huvepharma NV“) (Tekstas svarbus EEE. )

text:
6.3.2018

                  LT

                  Europos Sąjungos oficialusis leidinys

                  L 63/7

            KOMISIJOS ĮGYVENDINIMO REGLAMENTAS (ES) 2018/327
      2018 m. kovo 5 d.
      dėl leidimo naudoti endo-1,4-beta-ksilanazės (EC 3.2.1.8), gautos iš Trichoderma citrinoviride Bisset (IMI SD135), preparatą kaip karpių pašaro priedą (leidimo turėtojas – „Huvepharma NV“)
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
      kadangi:

                  (1)

                  Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

                  (2)

                  pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti endo-1,4-beta-ksilanazės (EC 3.2.1.8), gautos iš Trichoderma citrinoviride Bisset (IMI SD135), preparatą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

                  (3)

                  prašymas pateiktas dėl leidimo naudoti endo-1,4-beta-ksilanazės (EC 3.2.1.8), gautos iš Trichoderma citrinoviride Bisset (IMI SD135), preparatą kaip karpių pašaro priedą, skirtiną prie priedų kategorijos „zootechniniai priedai“;

                  (4)

                  leidimas tą preparatą naudoti kaip mėsinių viščiukų, mėsinių kalakutų, vištų dedeklių, retesnių rūšių mėsinių ir dedeklinių naminių paukščių, nujunkytų paršelių ir penimųjų kiaulių pašaro priedą jau buvo dešimčiai metų suteiktas Komisijos įgyvendinimo reglamentu (ES) 2015/1043 (2) ir kaip dedeklinių vištaičių ir retesnių rūšių dedeklinių naminių paukščių pašaro priedą – Komisijos įgyvendinimo reglamentu (ES) 2017/1906 (3);

                  (5)

                  Europos maisto saugos tarnyba (toliau – Tarnyba) 2017 m. liepos 6 d. priimtoje nuomonėje (4) padarė išvadą, kad endo-1,4-beta-ksilanazės (EC 3.2.1.8), gautos iš Trichoderma citrinoviride Bisset (IMI SD135), preparatas nedaro nepageidaujamo poveikio gyvūnų sveikatai, žmonių sveikatai ar aplinkai. Tarnyba padarė išvadą, kad priedas yra veiksmingas gerinant karpių zootechninius rodiklius. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;

                  (6)

                  endo-1,4-beta-ksilanazės (EC 3.2.1.8), gautos iš Trichoderma citrinoviride Bisset (IMI SD135), preparato vertinimas rodo, kad Reglamento (EB) Nr. 1831/2003 5 straipsnyje numatytos leidimų suteikimo sąlygos įvykdytos. Taigi, kaip nurodyta šio reglamento priede, turėtų būti suteiktas leidimas naudoti minėtą preparatą;

                  (7)

                  šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Priede nurodytą preparatą, priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, leidžiama naudoti kaip gyvūnų pašaro priedą tame priede nustatytomis sąlygomis.
      2 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2018 m. kovo 5 d.

               Komisijos vardu

               Pirmininkas

            Jean-Claude JUNCKER

         (1)  OL L 268, 2003 10 18, p. 29.

         (2)  2015 m. birželio 30 d. Komisijos įgyvendinimo reglamentas (ES) 2015/1043 dėl leidimo naudoti endo-1,4-beta-ksilanazės (EC 3.2.1.8), gautos iš grybo Trichoderma citrinoviride Bisset (IM SD135), preparatą kaip mėsinių viščiukų, mėsinių kalakutų, vištų dedeklių, nujunkytų paršelių, penimųjų kiaulių ir retesnių rūšių mėsinių ir dedeklinių naminių paukščių pašaro priedą, kuriuo iš dalies keičiami reglamentai (EB) Nr. 2148/2004, (EB) Nr. 828/2007 ir (EB) Nr. 322/2009 (leidimo turėtojas – „Huvepharma NV“) (OL L 167, 2015 7 1, p. 63).

         (3)  2017 m. spalio 18 d. Komisijos įgyvendinimo reglamentas (ES) 2017/1906 dėl leidimo naudoti endo-1,4-b-ksilanazės (EC 3.2.1.8), gautos iš grybo Trichoderma citrinoviride Bisset (IM SD135), preparatą kaip dedeklinių vištaičių ir retesnių rūšių dedeklinių naminių paukščių pašaro priedą (leidimo turėtojas – „Huvepharma NV“) (OL L 269, 2017 10 19, p. 33).

         (4)  EFSA Journal 2017;15(7):4942.

         PRIEDAS

                     Priedo identifikacinis numeris

                     Leidimo turėtojo pavadinimas

                     Priedas

                     Sudėtis, cheminė formulė, aprašymas, analizės metodas

                     Gyvūno rūšis arba kategorija

                     Didžiausias amžius

                     Mažiausias kiekis

                     Didžiausias kiekis

                     Kitos nuostatos

                     Leidimo galiojimo terminas

                     Aktyvumo vienetai kilograme visaverčio pašaro, kurio drėgnis yra 12 %

                        Zootechninių priedų kategorija. Funkcinė grupė: virškinimo stimuliatoriai

                     4a1617

                     „Huvepharma NV“

                     endo-1,4-beta-ksilanazė
                     EC 3.2.1.8

                        Priedo sudėtis

                     Endo-1,4-beta-ksilanazės (EC 3.2.1.8), gautos iš Trichoderma citrinoviride Bisset (IMI SD135), preparatas, kurio mažiausias aktyvumas yra 6 000  EPU (1)/g
                     (kieto ir skysto pavidalo)

                        Veikliosios medžiagos apibūdinimas

                     endo-1,4-beta-ksilanazė (EC 3.2.1.8), gauta iš Trichoderma citrinoviride Bisset (IMI SD135)

                        Analizės metodas
                         (2)

                     Endo-1,4-beta-ksilanazės aktyvumo apibūdinimas:
                     kolorimetrinis metodas matuojant vandenyje tirpius dažus, endo-1,4-beta-ksilanazės atpalaiduotus iš azurino, kryžmine jungtimi sujungto su kviečių arabinoksilano substratais.

                     Karpiai

                     —

                     1 050  EPU

                                 1.

                                 Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.

                                 2.

                                 Priedo ir premiksų naudotojams pašarų ūkio subjektai nustato veikimo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos šiomis procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant odos, akių ir kvėpavimo takų apsaugos priemones.

                     2028 3 26

            (1)  1 EPU – fermento, kuris, esant pH 4,7 ir 50 °C, iš avižų speltos ksilano atpalaiduoja 0,0083 μmol redukuojančio cukraus (ksilozės ekvivalentai) per minutę, kiekis.

            (2)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports


title: 2018 m. kovo 5 d. Komisijos įgyvendinimo reglamentas (ES) 2018/347 dėl leidimo naudoti Saccharomyces cerevisiae CNCM I-1079 preparatą kaip paršelių ir paršavedžių pašaro priedą, kuriuo iš dalies keičiami reglamentai (EB) Nr. 1847/2003 ir (EB) Nr. 2036/2005 (leidimo turėtojas – „Danstar Ferment AG“, kuriam atstovauja „Lallemand SAS“) (Tekstas svarbus EEE. )

text:
9.3.2018

                  LT

                  Europos Sąjungos oficialusis leidinys

                  L 67/21

            KOMISIJOS ĮGYVENDINIMO REGLAMENTAS (ES) 2018/347
      2018 m. kovo 5 d.
      dėl leidimo naudoti Saccharomyces cerevisiae CNCM I-1079 preparatą kaip paršelių ir paršavedžių pašaro priedą, kuriuo iš dalies keičiami reglamentai (EB) Nr. 1847/2003 ir (EB) Nr. 2036/2005 (leidimo turėtojas – „Danstar Ferment AG“, kuriam atstovauja „Lallemand SAS“)
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
      kadangi:

                  (1)

                  Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka. To reglamento 10 straipsnyje nustatyta, kad reikia iš naujo įvertinti priedus, kuriuos leidžiama naudoti remiantis Tarybos direktyva 70/524/EEB (2);

                  (2)

                  neterminuotas leidimas naudoti Saccharomyces cerevisiae CNCM I-1079 preparatą kaip paršelių pašaro priedą suteiktas Komisijos reglamentu (EB) Nr. 1847/2003 (3), o kaip paršavedžių pašaro priedą – Komisijos reglamentu (EB) 2036/2005 (4). Vėliau, vadovaujantis Reglamento (EB) Nr. 1831/2003 10 straipsnio 1 dalimi, šis priedas buvo įtrauktas į pašarų priedų registrą kaip esamas produktas;

                  (3)

                  vadovaujantis Reglamento (EB) Nr. 1831/2003 10 straipsnio 2 dalimi kartu su to reglamento 7 straipsniu, buvo pateiktas prašymas iš naujo įvertinti Saccharomyces cerevisiae CNCM I-1079 preparatą – paršavedžių ir paršelių pašaro priedą. Pareiškėjas paprašė tą priedą priskirti prie priedų kategorijos „zootechniniai priedai“. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

                  (4)

                  Europos maisto saugos tarnyba (toliau – Tarnyba) 2016 m. balandžio 20 d. ir 2017 m. liepos 4 d. nuomonėse (5) padarė išvadą, kad siūlomomis naudojimo sąlygomis Saccharomyces cerevisiae CNCM I-1079 preparatas nedaro nepageidaujamo poveikio gyvūnų sveikatai, žmonių sveikatai ar aplinkai. Ji taip pat padarė išvadą, kad priedas yra veiksmingas paršavedėms, siekiant gerinti paršelių žindymą, ir siekiant teigiamo poveikio nujunkytiems paršeliams, kad būtų galima reikšmingai pagerinti pašaro kiekio ir prieaugio santykį. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedų pašaruose analizės metodų taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;

                  (5)

                     Saccharomyces cerevisiae CNCM I-1079 preparato vertinimas rodo, kad Reglamento (EB) Nr. 1831/2003 5 straipsnyje numatytos leidimų suteikimo sąlygos yra įvykdytos. Taigi, kaip nurodyta šio reglamento priede, turėtų būti suteiktas leidimas naudoti minėtą preparatą;

                  (6)

                  reglamentai (EB) Nr. 1847/2003 ir (EB) Nr. 2036/2005 turėtų būti atitinkamai iš dalies pakeisti;

                  (7)

                  kadangi saugos sumetimais nebūtina neatidėliotinai taikyti leidimo sąlygų pakeitimų, tikslinga nustatyti pereinamąjį laikotarpį, per kurį suinteresuotieji subjektai galėtų pasirengti laikytis naujų su leidimu susijusių reikalavimų;

                  (8)

                  šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Leidimas
      Priede nurodytą preparatą, priklausantį priedų kategorijai „zootechniniai priedai“ ir funkcinei grupei „žarnyno floros stabilizatoriai“, leidžiama naudoti kaip gyvūnų pašaro priedą šio reglamento priede nustatytomis sąlygomis.
      2 straipsnis
      Reglamento (EB) Nr. 1847/2003 pakeitimai
      Reglamentas (EB) Nr. 1847/2003 iš dalies keičiamas taip:

                  (1)

                  2 straipsnis išbraukiamas;

                  (2)

                  II priedas išbraukiamas.

            3 straipsnis
      Reglamento (EB) Nr. 2036/2005 pakeitimai
      Reglamento (EB) Nr. 2036/2005 I priede E1703 įrašas išbraukiamas.
      4 straipsnis
      Pereinamojo laikotarpio priemonės
      Priede nurodytą preparatą ir pašarus, kurių sudėtyje yra šio preparato, kurie buvo pagaminti ir paženklinti iki 2018 m. rugsėjo 29 d. laikantis taisyklių, taikytų iki 2018 m. kovo 29 d., galima toliau pateikti rinkai ir naudoti, kol pasibaigs turimos atsargos.
      5 straipsnis
      Įsigaliojimas
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2018 m. kovo 5 d.

               Komisijos vardu

               Pirmininkas

            Jean-Claude JUNCKER

         (1)  OL L 268, 2003 10 18, p. 29.

         (2)  1970 m. lapkričio 23 d. Tarybos direktyva 70/524/EEB dėl pašarų priedų (OL L 270, 1970 12 14, p. 1).

         (3)  2003 m. spalio 20 d. Komisijos reglamentas (EB) Nr. 1847/2003 dėl laikinųjų leidimų naudoti pašarų priedus naujai paskirčiai ir ilgalaikių leidimų patvirtintiems pašarų priedams (OL L 269, 2003 10 21, p. 3).

         (4)  2005 m. gruodžio 14 d. Komisijos reglamentas (EB) Nr. 2036/2005 dėl nuolatinių leidimų naudoti tam tikrus pašarų priedus ir dėl laikino leidimo naudoti jau leidžiamus tam tikrus pašarų priedus nauja paskirtimi (OL L 328, 2005 12 15, p. 13).

         (5)  EFSA Journal 2016;14(6):4478. ir EFSA Journal 2017;15(7):4932.

         PRIEDAS

                     Priedo identifikacinis numeris

                     Leidimo turėtojo pavadinimas

                     Priedas

                     Sudėtis, cheminė formulė, aprašymas, analizės metodas

                     Gyvūno rūšis arba kategorija

                     Didžiausias amžius

                     Mažiausias kiekis

                     Didžiausias kiekis

                     Kitos nuostatos

                     Leidimo galiojimo terminas

                     KSV/kg visaverčio 12 % drėgnio pašaro

                        Zootechninių priedų kategorija. Funkcinė grupė: žarnyno floros stabilizatoriai

                     4d1703

                     „Danstar Ferment AG“, kuriam atstovauja „Lallemand SAS“

                        Saccharomyces cerevisiae CNCM I-1079

                        Priedo sudėtis

                        Saccharomyces cerevisiae CNCM I-1079 preparatas, kuriame yra ne mažiau kaip:

                                 —

                                 1 × 1010 KSV/g priedo (dengta forma);

                                 —

                                 2 × 1010 KSV/g priedo (nedengta forma);

                        Veikliosios medžiagos apibūdinimas

                        Saccharomyces cerevisiae CNCM I-1079 gyvybingos ląstelės

                        Analizės metodas
                         (1)

                     Apskaičiavimas: išpylimo ant plokštelės metodas naudojant chloramfenikolio dekstrozės mielių ekstrakto agarą (EN15789:2009)
                     Identifikavimas: polimerazės grandininės reakcijos (PGR) metodas 15790:2008.

                     Paršavedės
                     Nujunkyti paršeliai

                     —

                     1 × 109

                     —

                                 1.

                                 Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.

                                 2.

                                 Priedo ir premiksų naudotojams pašarų ūkio subjektai nustato veikimo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant kvėpavimo takų apsaugos priemones.

                                 3.

                                 Naudoti paršavedėms, siekiant teigiamo poveikio žindomiems paršeliams.

                                 4.

                                 Naudoti nujunkytiems paršeliams, sveriantiems maždaug iki 35 kg.

                     2028 m. kovo 29 d.

            (1)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports.


title: 2018 m. kovo 5 d. Komisijos įgyvendinimo reglamentas (ES) 2018/346 dėl leidimo naudoti Lactobacillus buchneri NRRL B-50733 preparatą kaip visų rūšių gyvūnų pašaro priedą (Tekstas svarbus EEE. )

text:
9.3.2018

                  LT

                  Europos Sąjungos oficialusis leidinys

                  L 67/18

            KOMISIJOS ĮGYVENDINIMO REGLAMENTAS (ES) 2018/346
      2018 m. kovo 5 d.
      dėl leidimo naudoti Lactobacillus buchneri NRRL B-50733 preparatą kaip visų rūšių gyvūnų pašaro priedą
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
      kadangi:

                  (1)

                  Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

                  (2)

                  pagal Reglamento (EB) Nr. 1831/2003 7 straipsnį buvo pateiktas prašymas suteikti leidimą naudoti Lactobacillus buchneri NRRL B-50733 preparatą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

                  (3)

                  prašymas pateiktas dėl leidimo naudoti Lactobacillus buchneri NRRL B-50733 preparatą kaip visų rūšių gyvūnų pašaro priedą, priskirtiną prie priedų kategorijos „technologiniai priedai“;

                  (4)

                  Europos maisto saugos tarnyba (toliau – Tarnyba) 2017 m. liepos 4 d. nuomonėje (2) padarė išvadą, kad siūlomomis naudojimo sąlygomis Lactobacillus buchneri NRRL B-50733 preparatas nedaro nepageidaujamo poveikio gyvūnų sveikatai, žmonių sveikatai ar aplinkai. Tarnyba taip pat padarė išvadą, kad šis preparatas gali padėti pagerinti iš lengvai, vidutiniškai ir sunkiai silosuojamų medžiagų gaminamo siloso gamybą. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;

                  (5)

                  atlikus Lactobacillus buchneri NRRL B-50733 preparato vertinimą nustatyta, kad Reglamento (EB) Nr. 1831/2003 5 straipsnyje nustatytos leidimo suteikimo sąlygos įvykdytos. Taigi, kaip nurodyta šio reglamento priede, turėtų būti suteiktas leidimas naudoti minėtą preparatą;

                  (6)

                  šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Priede nurodytą preparatą, priklausantį priedų kategorijai „technologiniai priedai“ ir funkcinei grupei „siloso priedai“, leidžiama naudoti kaip gyvūnų pašaro priedą šio reglamento priede nustatytomis sąlygomis.
      2 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2018 m. kovo 5 d.

               Komisijos vardu

               Pirmininkas

            Jean-Claude JUNCKER

         (1)  OL L 268, 2003 10 18, p. 29.

         (2)  EFSA Journal 2017; 15(7):4934.

         PRIEDAS

                     Priedo identifikacinis numeris

                     Priedas

                     Sudėtis, cheminė formulė, aprašymas, analizės metodas

                     Gyvūno rūšis arba kategorija

                     Didžiausias amžius

                     Mažiausias kiekis

                     Didžiausias kiekis

                     Kitos nuostatos

                     Leidimo galiojimo terminas

                     Priedo KSV/kg šviežios medžiagos

                        Technologiniai priedai: siloso priedai

                     1k20758

                        Lactobacillus buchneri NRRL B-50733

                        Priedo sudėtis

                        Lactobacillus buchneri NRRL B-50733 preparatas, kurio sudėtyje yra ne mažiau kaip1 × 1010 KSV/g priedo.

                        Veikliosios medžiagos apibūdinimas

                        Lactobacillus buchneri NRRL B-50733 gyvybingos ląstelės.

                        Analizės metodas
                         (1)

                     Pašaro priedo apskaičiavimas: paskleidimo ant plokštelės metodas naudojant MRS agarą EN 15787.
                     Pašaro priedo identifikavimas: impulsinė lauko gelių elektroforezė.

                     Visų rūšių gyvūnai

                     —

                     —

                     —

                                 1.

                                 Priedo ir premikso naudojimo taisyklėse nurodyti laikymo sąlygas.

                                 2.

                                 Mažiausias Lactobacillus buchneri NRRL B-50733 kiekis, kai priedas naudojamas be kitų į silosą dedamų mikroorganizmų: 1 × 108 KSV/kg šviežios medžiagos.

                                 3.

                                 Priedo ir premiksų naudotojams pašarų ūkio subjektai nustato veikimo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant kvėpavimo takų apsaugos priemones.

                     2028 m. kovo 29 d.

            (1)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports.


title: 2018 m. balandžio 12 d. Tarybos įgyvendinimo reglamentas (ES) 2018/566, kuriuo įgyvendinamas Reglamento (EB) Nr. 1183/2005, nustatančio tam tikras konkrečias ribojančias priemones asmenims, kurie savo veiksmais pažeidžia ginklų embargą Kongo Demokratinei Respublikai, 9 straipsnis

text:
13.4.2018

               LT

               Europos Sąjungos oficialusis leidinys

               L 95/9

         TARYBOS ĮGYVENDINIMO REGLAMENTAS (ES) 2018/566
   2018 m. balandžio 12 d.
   kuriuo įgyvendinamas Reglamento (EB) Nr. 1183/2005, nustatančio tam tikras konkrečias ribojančias priemones asmenims, kurie savo veiksmais pažeidžia ginklų embargą Kongo Demokratinei Respublikai, 9 straipsnis
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2005 m. liepos 18 d. Tarybos reglamentą (EB) Nr. 1183/2005, nustatantį tam tikras konkrečias ribojančias priemones asmenims, kurie savo veiksmais pažeidžia ginklų embargą Kongo Demokratinei Respublikai (1), ypač į jo 9 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2005 m. liepos 18 d. Taryba priėmė Reglamentą (EB) Nr. 1183/2005;

               (2)

               atlikus Reglamento (EB) Nr. 1183/2005 2b straipsnyje nustatytų autonominių ribojamųjų priemonių peržiūrą reikėtų iš dalies pakeisti su dviem asmenimis susijusius motyvų pareiškimus;

               (3)

               todėl Reglamento (EB) Nr. 1183/2005 Ia priedas turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1183/2005 Ia priedas iš dalies keičiamas taip, kaip išdėstyta šio reglamento priede.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Liuksemburge 2018 m. balandžio 12 d.

            Tarybos vardu

            Pirmininkas

         T. DONCHEV

      (1)  OL L 193, 2005 7 23, p. 1.

      PRIEDAS
      Įrašai, susiję su toliau išvardytais asmenimis, pakeičiami šiais įrašais:

                     „10.

                     Alex Kande Mupompa, buvęs Centrinio Kasajaus provincijos gubernatorius

                     Dar žinomas kaip Alexandre Kande Mupomba; Kande-Mupompa.
                     Gimimo data: 1950 9 23.
                     Gimimo vieta: Kananga (KDR).
                     KDR paso numeris: OP 0024910 (galioja nuo 2016 3 21 iki 2021 3 20).
                     Adresas: Messidorlaan 217/25, 1180 Uccle, Belgija
                     Pilietybė – KDR ir Belgijos.

                     Iki 2017 m. spalio mėn. būdamas Centrinio Kasajaus gubernatoriumi Alex Kande Mupompa buvo atsakingas už tai, kad Centrinio Kasajaus provincijoje nuo 2016 m. rugpjūčio mėn. saugumo pajėgos ir Kongo nacionalinė policija (PNC) neproporcingai naudojo jėgą, vykdė smurtines represijas ir egzekucijas be teismo sprendimo, įskaitant 2017 m. vasario mėn. Dibajos teritorijoje įvykdytas žmogžudystes.
                     Taigi Alex Kande Mupompa dalyvavo planuojant veiksmus KDR, kurie laikomi šiurkščiais žmogaus teisių pažeidimais, vadovaujant jiems arba juos vykdant.

                     2017 5 29

                     12.

                     Lambert Mende, Ryšių ir žiniasklaidos reikalų ministras ir Vyriausybės atstovas spaudai

                     Dar žinomas kaip Lambert Mende Omalanga
                     Gimimo data: 1953 2 11. Gimimo vieta: Okolo (KDR).
                     Diplomatinio paso numeris: DB0001939 (išduotas 2017 5 4, galioja iki 2022 5 3).
                     Pilietybė – KDR.

                     Nuo 2008 m. būdamas Ryšių ir žiniasklaidos reikalų ministru, Lambert Mende yra atsakingas už KDR žiniasklaidos atžvilgiu taikomą represinę politiką, kuria pažeidžiama teisė į saviraiškos ir informacijos laisvę ir kliudoma visuotiniu sutarimu ir taikiai rasti sprendimą siekiant surengti rinkimus KDR. 2016 m. lapkričio 12 d. jis priėmė dekretą, kuriuo apribojama galimybė užsienio žiniasklaidos kanalams transliuoti Kongo Demokratinėje Respublikoje.
                     Pažeidžiant 2016 m. gruodžio 31 d. prezidentinės daugumos ir opozicijos partijų politinį susitarimą, kelių žiniasklaidos kanalų transliacijos keletą mėnesių nebuvo atnaujintos.
                     Taigi eidamas Ryšių ir žiniasklaidos reikalų ministro pareigas, Lambert Mende yra atsakingas už kliudymą visuotiniu sutarimu ir taikiai rasti sprendimą siekiant surengti rinkimus KDR, be kita ko, smurto, represiniais veiksmais ar kurstant smurtą, arba kenkiant teisinei valstybei.

                     2017 5 29“


title: 2018 m. liepos 20 d. Komisijos įgyvendinimo reglamentas (ES) 2018/1032, kuriuo leidžiama išplėsti mikrodumblių Schizochytrium sp. aliejaus naudojimo kaip naujo maisto produkto pagal Europos Parlamento ir Tarybos reglamentą (ES) 2015/2283 paskirtį ir iš dalies keičiamas Komisijos įgyvendinimo reglamentas (ES) 2017/2470 (Tekstas svarbus EEE.)

text:
23.7.2018

               LT

               Europos Sąjungos oficialusis leidinys

               L 185/9

         KOMISIJOS ĮGYVENDINIMO REGLAMENTAS (ES) 2018/1032
   2018 m. liepos 20 d.
   kuriuo leidžiama išplėsti mikrodumblių Schizochytrium sp. aliejaus naudojimo kaip naujo maisto produkto pagal Europos Parlamento ir Tarybos reglamentą (ES) 2015/2283 paskirtį ir iš dalies keičiamas Komisijos įgyvendinimo reglamentas (ES) 2017/2470
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2015 m. lapkričio 25 d. Europos Parlamento ir Tarybos reglamentą (ES) 2015/2283 dėl naujų maisto produktų, iš dalies keičiantį Europos Parlamento ir Tarybos reglamentą (ES) Nr. 1169/2011 ir panaikinantį Reglamentą (EB) Nr. 258/97 ir Komisijos reglamentą (EB) Nr. 1852/2001 (1), ypač į jo 12 straipsnį,
   kadangi:

               (1)

               Reglamente (ES) 2015/2283 nustatyta, kad rinkai Sąjungoje galima pateikti leidžiamus naudoti ir į Sąjungos sąrašą įtrauktus naujus maisto produktus;

               (2)

               pagal Reglamento (ES) 2015/2283 8 straipsnį buvo priimtas Komisijos įgyvendinimo reglamentas (ES) 2017/2470 (2), kuriuo nustatomas Sąjungos leidžiamų naudoti naujų maisto produktų sąrašas;

               (3)

               pagal Reglamento (ES) 2015/2283 12 straipsnį Komisija turi priimti sprendimą, kuriuo leidžiama pateikti Sąjungos rinkai naują maisto produktą ir kuriuo atnaujinamas Sąjungos sąrašas;

               (4)

               Komisijos įgyvendinimo sprendimu (ES) Nr. 463/2014 (3) leidžiama, vadovaujantis Europos Parlamento ir Tarybos reglamentu (EB) Nr. 258/97 dėl naujų maisto produktų ir naujų maisto komponentų (4), pateikti rinkai mikrodumblių Schizochytrium sp. aliejų, kurio sudėtyje yra dokozaheksaeno rūgšties (toliau – DHR), kaip naują maisto sudedamąją dalį, skirtą naudoti tam tikruose maisto produktuose, maisto produktuose, skirtuose sumažinto energijos kiekio dietoms svoriui mažinti, kituose specialios mitybinės paskirties maisto produktuose, kaip apibrėžta Europos Parlamento ir Tarybos direktyvoje 2009/39/EB (5) (išskyrus pradinio maitinimo kūdikių mišinius ir tolesnio maitinimo mišinius), ir maisto papilduose;

               (5)

               Komisijos įgyvendinimo sprendimu (ES) 2015/545 (6) leidžiama, vadovaujantis Reglamentu (EB) Nr. 258/97, pateikti rinkai kitos padermės mikrodumblių Schizochytrium sp. aliejų (ATCC PTA 9695), kurio sudėtyje yra dokozaheksaeno rūgšties (DHR), kaip naują maisto sudedamąją dalį, skirtą naudoti tam tikruose maisto produktuose, įskaitant pradinio maitinimo kūdikių mišinius ir tolesnio maitinimo mišinius, perdirbtus grūdinius maisto produktus ir maistą kūdikiams bei mažiems vaikams;

               (6)

               2016 m. lapkričio 21 d. bendrovė „Mara Renewables Corporation“ pateikė Jungtinės Karalystės kompetentingai institucijai paraišką išplėsti iš kitos padermės mikrodumblių Schizochytrium sp. (padermė T18) gaminamo aliejaus naudojimo paskirtį, kaip apibrėžta Reglamento (EB) Nr. 258/97 1 straipsnio 2 dalies d punkte. Paraiškoje prašoma leisti šios Schizochytrium sp. padermės T18 aliejų naudoti visiems maisto produktams, kuriems leidimai suteikti Komisijos įgyvendinimo sprendimais (ES) Nr. 463/2014 ir (ES) 2015/545, ir jo taikymo sritį išplėsti vaisių ir daržovių tyrėms;

               (7)

               2017 m. sausio 10 d. bendrovė „Mara Renewables Corporation“ pranešė Komisijai, kad ji naują maisto sudedamąją dalį „aliejus iš Schizochytrium sp.“, gautą iš padermės T18, pateikė Sąjungos rinkai pagal Reglamento (EB) Nr. 258/97 5 straipsnį. Bendrovė ketino naudoti šią naują maisto sudedamąjį dalį visiems maisto produktams, kuriems anksčiau leidimai suteikti Komisijos įgyvendinimo sprendimu (ES) Nr. 463/2014;

               (8)

               2017 m. rugsėjo 22 d. bendrovė „Nutraveris“ pranešė Komisijai, kad ji naują maisto sudedamąją dalį „aliejus iš Schizochytrium sp.“, gautą iš padermės T18, pateikė Sąjungos rinkai pagal Reglamento (EB) Nr. 258/97 5 straipsnį. Bendrovė ketino naudoti šią naują maisto sudedamąjį dalį visiems maisto produktams, kuriems anksčiau leidimai suteikti Komisijos įgyvendinimo sprendimais (ES) Nr. 463/2014 ir (ES) 2015/545;

               (9)

               2017 m. spalio 23 d. bendrovė „BASF“ pranešė Komisijai, kad ji naują maisto sudedamąją dalį „aliejus iš Schizochytrium sp.“, gautą iš padermės T18, pateikė Sąjungos rinkai pagal Reglamento (EB) Nr. 258/97 5 straipsnį. Bendrovė ketino naudoti šią naują maisto sudedamąjį dalį visiems maisto produktams, kuriems anksčiau leidimai suteikti Komisijos įgyvendinimo sprendimais (ES) Nr. 463/2014 ir (ES) 2015/545;

               (10)

               pagal Reglamento (ES) 2015/2283 35 straipsnio 1 dalį paraiškos pateikti naują maisto produktą rinkai Sąjungoje, kurios buvo pateiktos valstybei narei pagal Reglamento (EB) Nr. 258/97 4 straipsnį ir dėl kurių galutinis sprendimas iki 2018 m. sausio 1 d. nepriimtas, laikomos paraiškomis, pateiktomis pagal Reglamentą (ES) 2015/2283;

               (11)

               nors paraiška išplėsti mikrodumblių Schizochytrium sp. padermės T18 aliejaus naudojimo paskirtį buvo pateikta valstybei narei pagal Reglamento (EB) Nr. 258/97 4 straipsnį, paraiška taip pat atitinka Reglamente (ES) 2015/2283 nustatytus reikalavimus;

               (12)

               2017 m. spalio 6 d. Jungtinės Karalystės kompetentinga institucija pateikė pirminio vertinimo ataskaitą. Toje ataskaitoje ji padarė išvadą, kad mikrodumblių Schizochytrium sp. padermės T18 aliejaus naudojimo paskirties išplėtimas atitinka naujų maisto produktų kriterijus, išdėstytus Reglamento (EB) Nr. 258/97 3 straipsnio 1 dalyje;

               (13)

               2017 m. spalio 7 d. Komisija pirminio vertinimo ataskaitą persiuntė kitoms valstybėms narėms. Per Reglamento (EB) Nr. 258/97 6 straipsnio 4 dalies pirmoje pastraipoje nustatytą 60 dienų laikotarpį kitos valstybės narės pateikė pastabų, kurios patvirtino pirminio vertinimo išvadas;

               (14)

               pirminės ataskaitos išvados suteikia pakankamą pagrindą nustatyti, kad mikrodumblių Schizochytrium sp. padermės T18 aliejaus naudojimo paskirties išplėtimas atitinka Reglamento (ES) 2015/2283 12 straipsnio 1 dalį;

               (15)

               Europos Parlamento ir Tarybos reglamentu (ES) Nr. 1308/2013 (7), kuriuo nustatomas bendras žemės ūkio produktų rinkų organizavimas, nustatyti žemės ūkio produktų, visų pirma pieno ir pieno produktų reikalavimai. Turėtų būti leista išplėsti mikrodumblių Schizochytrium sp. padermės T18 aliejaus, kuriame gausu DHR, naudojimo paskirtį nepažeidžiant to reglamento;

               (16)

               Europos Parlamento ir Tarybos direktyvoje 2002/46/EB (8) nustatyti maisto papildų reikalavimai. Turėtų būti leista išplėsti mikrodumblių Schizochytrium sp. padermės T18 aliejaus naudojimo paskirtį nepažeidžiant tos direktyvos;

               (17)

               Europos Parlamento ir Tarybos reglamente (ES) Nr. 609/2013 (9) nustatyti kūdikiams ir mažiems vaikams skirtų maisto produktų, specialiosios medicininės paskirties maisto produktų ir pakaitinio paros raciono svoriui kontroliuoti reikalavimai. Turėtų būti leista išplėsti mikrodumblių Schizochytrium sp. padermės T18 aliejaus naudojimo paskirtį nepažeidžiant to reglamento;

               (18)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Mikrodumblių Schizochytrium sp. (T18) aliejui skirtas įrašas Sąjungos leidžiamų naudoti naujų maisto produktų sąraše, kaip nustatyta Reglamento (ES) 2015/2283 8 straipsnyje, iš dalies keičiamas, kaip nurodyta šio reglamento priede.
   Į pirmoje dalyje nurodytą Sąjungos sąrašo įrašą įtraukiamos šio reglamento priede nustatytos naudojimo sąlygos ir ženklinimo reikalavimai.
   Šiame straipsnyje nustatytu leidimu nepažeidžiamos Reglamento (ES) Nr. 1308/2013, Direktyvos 2002/46/EB ir Reglamento (ES) Nr. 609/2013 nuostatos.
   2 straipsnis
   Įgyvendinimo reglamento (ES) 2017/2470 priedas iš dalies keičiamas pagal šio reglamento priedą.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. liepos 20 d.

            Komisijos vardu

            Pirmininkas

         Jean-Claude JUNCKER

      (1)  OL L 327, 2015 12 11, p. 1.

      (2)  OL L 351, 2017 12 30, p. 72.

      (3)  OL L 209, 2014 7 16, p. 55.

      (4)  OL L 43, 1997 2 14, p. 1.

      (5)  OL L 124, 2009 5 20, p. 56.

      (6)  OL L 90, 2015 4 2, p. 7.

      (7)  OL L 347, 2013 12 20, p. 671.

      (8)  OL L 183, 2002 7 12, p. 51.

      (9)  OL L 181, 2013 6 29, p. 181.

      PRIEDAS
      Įgyvendinimo reglamento (ES) 2017/2470 priedo 1 lentelėje (Leidžiami naudoti nauji maisto produktai) įrašas „Mikrodumblių Schizochytrium sp. (T18) aliejus“ pakeičiamas taip:

                     Leidžiami naudoti nauji maisto produktai

                     Naujo maisto produkto naudojimo sąlygos

                     Papildomi specialieji ženklinimo reikalavimai

                     Kiti reikalavimai

                     „Mikrodumblių Schizochytrium sp. (T18) aliejus

                        Nurodyta maisto produktų kategorija

                        Didžiausias leidžiamas kiekis

                     Maisto produktų, kurių sudėtyje yra naujo maisto produkto, etiketėje nurodomas naujo maisto produkto pavadinimas „mikrodumblių Schizochytrium sp. aliejus““

                     Pieno gaminiai, išskyrus pieno gėrimus

                     200 mg/100 g arba sūrio produktams – 600 mg/100 g

                     Pieno gaminių pakaitalai, išskyrus gėrimus

                     200 mg/100 g arba sūrio gaminių pakaitalams – 600 mg/100 g

                     Tepieji riebalai ir padažai

                     600 mg/100 g

                     Pusryčių dribsniai

                     500 mg/100 g

                     Maisto papildai, kaip apibrėžta Direktyvoje 2002/46/EB

                     250 mg DHR per dieną visiems vartotojams

                     450 mg DHR per dieną nėščioms ir žindančioms moterims

                     Viso paros raciono pakaitalai svoriui kontroliuoti, kaip apibrėžta Reglamente (ES) Nr. 609/2013, ir pakaitiniai maisto produktai svoriui kontroliuoti

                     250 mg patiekale

                     Mažiems vaikams skirti pieno gėrimai ir panašūs gaminiai

                     200 mg/100 g

                     Maistas, reikalingas intensyviam raumenų darbui, ypač tinkantis sportininkams

                     Maisto produktai, kurių etiketėje nurodyta, kad juose nėra glitimo arba yra mažesnis glitimo kiekis, pagal Komisijos įgyvendinimo reglamento (ES) Nr. 828/2014 reikalavimus

                     Specialiosios medicininės paskirties maisto produktai, kaip apibrėžta Reglamente (ES) Nr. 609/2013

                     Laikantis konkrečių asmens, kuriam skirtas produktas, mitybos reikalavimų

                     Grūdiniai gaminiai, duona, bandelės ir saldūs sausainiai

                     200 mg/100 g

                     Javainių batonėliai

                     500 mg/100 g

                     Maistiniai riebalai

                     360 mg/100 g

                     Nealkoholiniai gėrimai (įskaitant pieno gaminių pakaitalus ir pieno gėrimus)

                     80 mg/100 ml

                     Pradinio maitinimo kūdikių mišiniai ir tolesnio maitinimo kūdikių mišiniai, kaip apibrėžta Reglamente (ES) Nr. 609/2013

                     Pagal Reglamentą (ES) Nr. 609/2013

                     Perdirbti grūdiniai maisto produktai ir kūdikiams bei mažiems vaikams skirti maisto produktai, kaip apibrėžta Reglamente (ES) Nr. 609/2013

                     200 mg/100 g

                     Vaisių ir (arba) daržovių tyrės

                     100 mg/100 g


title: 2018 m. rugpjūčio 30 d. Komisijos įgyvendinimo reglamentas (ES) 2018/1210 dėl dvidešimt trečiojo dalinio kvietimo dalyvauti konkurse, paskelbtame Įgyvendinimo reglamentu (ES) 2016/2080, mažiausios nugriebto pieno miltelių pardavimo kainos nustatymo

text:
31.8.2018

                  LT

                  Europos Sąjungos oficialusis leidinys

                  L 221/2

         KOMISIJOS ĮGYVENDINIMO REGLAMENTAS (ES) 2018/1210
         2018 m. rugpjūčio 30 d.
         dėl dvidešimt trečiojo dalinio kvietimo dalyvauti konkurse, paskelbtame Įgyvendinimo reglamentu (ES) 2016/2080, mažiausios nugriebto pieno miltelių pardavimo kainos nustatymo
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
         atsižvelgdama į 2016 m. gegužės 18 d. Komisijos įgyvendinimo reglamentą (ES) 2016/1240, kuriuo nustatomos Europos Parlamento ir Tarybos reglamento (ES) Nr. 1308/2013 nuostatų dėl valstybės intervencijos ir paramos privačiajam sandėliavimui taikymo taisyklės (2), ypač į jo 32 straipsnį,
         kadangi:

                     (1)

                     Komisijos įgyvendinimo reglamentu (ES) 2016/2080 (3) pradedamas nugriebto pieno miltelių pardavimas konkurso tvarka;

                     (2)

                     atsižvelgiant į dvidešimt trečiojo dalinio kvietimo dalyvauti konkurse paraiškas, reikėtų nustatyti mažiausią pardavimo kainą;

                     (3)

                     šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Dvidešimt trečiojo dalinio kvietimo dalyvauti nugriebto pieno miltelių pardavimo konkurse, paskelbtame Įgyvendinimo reglamentu (ES) 2016/2080, kurio paraiškų teikimo laikotarpis baigėsi 2018 m. rugpjūčio 28 d., mažiausia pardavimo kaina yra 123 EUR už 100 kg.

            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. rugpjūčio 30 d.

                  Komisijos vardu

                  Pirmininko pavedimu

               Jerzy PLEWA

                  Generalinis direktorius

                  Žemės ūkio ir kaimo plėtros generalinis direktoratas

            (1)  OL L 347, 2013 12 20, p. 671.

            (2)  OL L 206, 2016 7 30, p. 71.

            (3)  2016 m. lapkričio 25 d. Komisijos įgyvendinimo reglamentas (ES) 2016/2080, kuriuo pradedamas nugriebto pieno miltelių pardavimas konkurso tvarka (OL L 321, 2016 11 29, p. 45).


title: 2018 m. spalio 22 d. Komisijos įgyvendinimo reglamentas (ES) 2018/1615, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [„Lucanica di Picerno“ (SGN)]

text:
29.10.2018

                  LT

                  Europos Sąjungos oficialusis leidinys

                  L 270/1

         KOMISIJOS ĮGYVENDINIMO REGLAMENTAS (ES) 2018/1615
         2018 m. spalio 22 d.
         kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [„Lucanica di Picerno“ (SGN)]
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:

                     (1)

                     remiantis Reglamento (ES) Nr. 1151/2012 50 straipsnio 2 dalies a punktu, Italijos paraiška įregistruoti pavadinimą „Lucanica di Picerno“ paskelbta Europos Sąjungos oficialiajame leidinyje (2);

                     (2)

                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Lucanica di Picerno“ turi būti įregistruotas,

               PRIĖMĖ ŠĮ REGLAMENTĄ:

            1 straipsnis
            Įregistruojamas pavadinimas „Lucanica di Picerno“ (SGN).
            Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.2 klasei „Mėsos produktai (virti, sūdyti, rūkyti ir kt.)“, pavadinimas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. spalio 22 d.

                  Komisijos vardu

                  Pirmininko pavedimu

               Phil HOGAN

                  Komisijos narys

            (1)  OL L 343, 2012 12 14, p. 1.

            (2)  OL C 153, 2018 5 2, p. 15.

            (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).


title: 2018 m. lapkričio 16 d. Komisijos įgyvendinimo reglamentas (ES) 2018/1781, kuriuo iš dalies keičiamas Tarybos reglamentas (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo

text:
19.11.2018

                  LT

                  Europos Sąjungos oficialusis leidinys

                  L 292/2

         KOMISIJOS ĮGYVENDINIMO REGLAMENTAS (ES) 2018/1781
         2018 m. lapkričio 16 d.
         kuriuo iš dalies keičiamas Tarybos reglamentas (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. liepos 7 d. Tarybos reglamentą (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo ir panaikinantį Reglamentą (EB) Nr. 2465/96 (1), ypač į jo 11 straipsnio b punktą,
         kadangi:

                     (1)

                     Reglamento (EB) Nr. 1210/2003 III priede išvardytos viešosios įstaigos, korporacijos ir agentūros, taip pat fiziniai ir juridiniai asmenys, buvusios Irako Vyriausybės įstaigos ir organizacijos, kuriems pagal tą reglamentą taikomas lėšų ir ekonominių išteklių, kurie 2003 m. gegužės 22 d. buvo laikomi už Irako ribų, įšaldymas;

                     (2)

                     2018 m. lapkričio 13 d. Jungtinių Tautų Saugumo Tarybos Sankcijų komitetas nusprendė pašalinti vieną įrašą iš asmenų ir organizacijų, kurių lėšos ir ekonominiai ištekliai turėtų būti įšaldyti, sąrašo;

                     (3)

                     todėl Reglamento (EB) Nr. 1210/2003 III priedas turėtų būti atitinkamai iš dalies pakeistas,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 1210/2003 III priedas iš dalies keičiamas taip, kaip išdėstyta šio reglamento priede.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas yra privalomas visas ir tiesiogiai taikomas visose valstybėse narėse.
            Priimta Briuselyje 2018 m. lapkričio 16 d.

                  Komisijos vardu

                  Pirmininko pavedimu

                  Užsienio politikos priemonių tarnybos vadovė

            (1)  OL L 169, 2003 7 8, p. 6.

            PRIEDAS
            Iš Reglamento (EB) Nr. 1210/2003 III priedo išbraukiamas šis įrašas:

                           „104.

                           RAFIDAIN COMPANY FOR BUILDING DAMS (alias STATE ORGANIZATION FOR DAMS). Adresai: (a) Saddoun St., Baghdad, Iraq; (b) P.O. Box 5982, Al-Masbah, Baghdad, Iraq.“